Noticia testamenti Bertranni de Ver. Notum sit omnibus hec audientibus, quod ego Bertrannus de Ver, pro salute animę meę omniumque antecessorum meorum, laudante uxore mea, et Simone filio meo, dedi Deo et sanctę Marię de Firmitate et monachis ejusdem loci quandam coloniam Sarmasei, quicquid videlicet habebam in predicta colonia dominicature, et quicquid aliter a me in eadem colonia tenebat. Laudante etiam Ricardo de Ver, et Jofredo fratre suo, a quibus tenebam eandem coloniam in casamento. Laudante etiam Tiberto de Seniceo, a quo levabat. Sciendum quoque est, quod predicti monachi habebant libere hominium, ab eis qui participantur in colonia. Dedi etiam antefatis monachis coloniam Leive quam tenebat Paganus Oreilare, et molendinum de Croissillis, et bateorem, et campum qui est ante molendinum. Notandum quoque est, quod, si monachi voluerint, molendinum tenere sibi teneant in perpetuum. Si autem vendere voluerint molendinum, debent illud dare filio meo pro decem libris. Si vero filius meus moritur, minori filie mee detur pro eodem precio. Hujus rei testes : Gaufridus, Ricardus, Ricardus de Seniciaco, Gaufridus de Losiaco, Stephanus de Perellis, Hugo Gaschet monacus de Firmitate, Radulfus famulus ejus, Jocerannus de Centarbens, Hugo de Bellomonte, Robertus Barbarot, Bernadus de Lavilla, Guido de Dalmarei, Poncius de Luiney, Bernardus Boler, Perret Bastart, Paganus Oreillarz, Lebaldus de Sancto Marcello, Andreas monacus Firmitatis, Guido et Bernardus Firmitatis conversi. [retour à la ligne] Ego Petrus Dei gratia Cabilonis episcopus auctoritate Dei omnipotentis Patris et Spiritus Sancti et beatorum apostolorum Petri et Pauli omniumque sanctorum confirmo et rata facio ea que continentur in hac carta. Si quis ea violaverit a communione sancte ecclesie et a corpore et sanguine domini nostri Ihesu Christi fiat alienus atque in perpetuum excommunicatione subiaceat, nisi Deo et beate Marie semper Virginis et fratribus de Firmitate de violatione satisfecerit.